**ΜΕΡΟΣ Α - ΠΕΡΙΓΡΑΦΗ ΦΥΣΙΚΟΥ ΑΝΤΙΚΕΙΜΕΝΟΥ ΤΗΣ ΣΥΜΒΑΣΗΣ**

**Διευκρινίζεται ότι όπου στην περιγραφή των ειδών γίνεται μνεία συγκεκριμένου προτύπου, κατασκευής ή προέλευσης ή ιδιαίτερων μεθόδων κατασκευής, ή αναφορά σε σήμα, δίπλωμα ευρεσιτεχνίας ή τύπο καθώς και σε συγκεκριμένη καταγωγή ή παραγωγή, εμπορικό σήμα, η μνεία αυτή αφορά και στα ισοδύναμα αυτών.**

**ΕΚΠΟΝΗΣΗ ΜΕΛΕΤΗΣ ΓΙΑ ΤΗΝ ΔΗΜΙΟΥΡΓΙΑ ΚΑΙ ΛΕΙΤΟΥΡΓΙΑ ΤΡΙΩΝ (3) ΕΞΕΙΔΙΚΕΥΜΕΝΩΝ ΚΕΝΤΡΩΝ ΠΛΗΡΟΦΟΡΗΣΗΣ ΚΑΙ ΠΡΟΩΘΗΣΗΣ ΤΗΣ ΠΟΛΙΤΙΣΤΙΚΗΣ ΚΑΙ ΘΡΗΣΚΕΥΤΙΚΗΣ ΚΛΗΡΟΝΟΜΙΑΣ**

ΚΑΘΑΡΗ ΑΞΙΑ: 5.645,16€

ΦΠΑ 24%: 1.354,84€

ΣΥΝΟΛΙΚΗ ΑΞΙΑ ΜΕ ΦΠΑ: 7.000,00€

(CPV): 79930000-2

**ΕΡΓΟ: «PILGRIMAGE TOURS AND PILGRIMAGES TO GREECE AND ALBANIA (PROSFORA)»**

Το έργο «Pilgrimage tours and pilgrimages to Greece and Albania (PROSFORA)», υλοποιείται στο πλαίσιο του Προγράμματος Interreg-IPA Cross-border Cooperation Programme “Greece-Albania 2014-2020” και αφορά στη δημιουργία 15 Προσκυνηματικών Διαδρομών στη διασυνοριακή περιοχή Ελλάδας - Αλβανίας, αξιοποιώντας ειδικά ψηφιακά εργαλεία που διευκολύνουν την προσβασιμότητα και αυξάνουν την επισκεψιμότητα. Για τη δημιουργία αυτών των διαδρομών, θα επιλεγούν 15 σημαντικά θρησκευτικά μνημεία της βυζαντινής και μεταβυζαντινής εποχής αναδεικνύοντας έτσι τη σημαντική ιστορική αξία της περιοχής.

Οι **στόχοι** του έργου είναι:

* Η προώθηση του προσκυνηματικού τουρισμού με την αξιοποίηση των θρησκευτικών πολιτιστικών πόρων της περιοχής και η ενίσχυση και προβολή των ποικίλων τουριστικών δραστηριοτήτων.
* Η αύξηση των επισκεπτών / τουριστών στη περιοχή.
* Η ενίσχυση της οικονομικής δραστηριότητας στην περιοχή.

Το έργο περιλαμβάνει την υλοποίηση των παρακάτω **δράσεων**:

* Εκπόνηση ενός στρατηγικού σχεδίου για την ανάπτυξη του προσκυνηματικού τουρισμού στη διασυνοριακή περιοχή.
* Τεκμηρίωση και ανάδειξη κατ΄ ελάχιστον 15 επιλεγμένων θρησκευτικών μνημείων.
* Ανάπτυξη και αξιοποίηση ενός εξειδικευμένου τουριστικού προϊόντος σχετικά με Εναλλακτικές Προσκυνηματικές Διαδρομές.
* Ανάπτυξη πλατφόρμας Προσκυνηματικού Τουρισμού και εφαρμογών ψηφιακών διαδρομών (routes), παρέχοντας on line πολιτιστικό περιεχόμενο και σχεδίαση εναλλακτικών περιηγητικών διαδρομών (visit routes) ανάλογα με τις προτιμήσεις του επισκέπτη.
* Δημιουργία και λειτουργία 3 εξειδικευμένων Κέντρων Πληροφόρησης για τον Προσκυνηματικό Τουρισμό σε Ιωάννινα, Αργυρόκαστρο και Κορυτσά.
* Δημιουργία ενός Δικτύου Επιχειρήσεων που θα χορηγεί Ετικέτα Υπηρεσιών Θρησκευτικού/ Προσκυνηματικού Τουρισμού, με σκοπό την ενίσχυση και ενδυνάμωση της τοπικής αγοράς.

**Συντονιστής Εταίρος του Έργου** είναι το Πανεπιστήμιο Ιωαννίνων - Παιδαγωγικό Τμήμα Δημοτικής Eκπαίδευσης. Λοιποί Εταίροι του έργου είναι η Περιφέρεια Ηπείρου, η Ιερή Μητρόπολη Ιωαννίνων, η Ιερή Μητρόπολη Αργυροκάστρου, η Ιερή Μητρόπολη Κορυτσάς και ο Δήμος Αργυροκάστρου.

**ΑΝΤΙΚΕΙΜΕΝΟ ΤΗΣ ΣΥΜΒΑΣΗΣ**

**Αντικείμενο της σύμβασης** είναι η εκπόνηση μελέτης για τη δημιουργία και λειτουργία τριών (3) Κέντρων Πληροφόρησης και Προώθησης της Πολιτιστικής και Θρησκευτικής Κληρονομιάς στην περιοχή των 15 Διαδρομών Προσκυνηματικού Προορισμού του Έργου «PILGRIMAGE TOURS AND PILGRIMAGES TO GREECE AND ALBANIA - PROSFORA».

Η δημιουργία και λειτουργία των τριών (3) Κέντρων Πληροφόρησης έχει ως σκοπό την παροχή πληροφόρησης στους επισκέπτες και τουρίστες σχετικά με τις θρησκευτικές τουριστικές διαδρομές καθώς και τα τοπικά προϊόντα και υπηρεσίες.

Η Μελέτη περιλαμβάνει την περιγραφή και ανάλυση των **απαιτούμενων ενεργειών** για τη δημιουργία και λειτουργία των τριών (3) Κέντρων Πληροφόρησης, ως ακολούθως:

**Α)** **Εκπόνηση τεχνικών προδιαγραφών για τη δημιουργία και λειτουργία των τριών (3) Κέντρων**

Οι τεχνικές προδιαγραφές θα πρέπει να περιλαμβάνουν:

* Λειτουργία επιτραπέζιου υπολογιστή με οθόνη αφής (Counter-top touch screen information kiosk) ο οποίος θα είναι στη διάθεση των επισκεπτών και θα είναι τοποθετημένος στο γραφείο του προσωπικού του κέντρου (ή στον πάγκο της reception). Η πρόσβαση του υπολογιστή θα είναι περιορισμένη στο Web Portal των Προσκυνηματικών Διαδρομών.
* Λειτουργία υπολογιστή με οθόνη αφής (Floor-standing touch screen information kiosk) ο οποίος θα είναι στη διάθεση των επισκεπτών και θα είναι τοποθετημένος εντός του χώρου του κέντρου. Η πρόσβαση του υπολογιστή θα είναι περιορισμένη στο Web Portal των Προσκυνηματικών Διαδρομών.
* Λειτουργία υπολογιστή για χρήση από το προσωπικό του κέντρου. Ο υπολογιστής θα διαθέτει πλήρη πρόσβαση στο internet και θα διαθέτει software για την παροχή τοπικού Wi-Fi wireless access point διαθέσιμου χωρίς κόστος στους επισκέπτες του κέντρου.
* Παροχή πρόσβασης στο internet με ταχύτητα τουλάχιστον 4 Mb/s από Internet Service Providers των 3 κέντρων.
* Παροχή ρεύματος και καλωδιώσεις.
* Κοστολόγηση του εξοπλισμού και της εγκατάστασης του, καθώς και του λειτουργικού κόστος των συνδέσεων του internet για διάρκεια 12 μηνών.

**Β)** **Εκπόνηση Σχεδίου Κανονισμού Λειτουργίας των τριών (3) Κέντρων Πληροφόρησης**

Το Σχέδιο Κανονισμού Λειτουργίας των Κέντρων Πληροφόρησης θα πρέπει να περιλαμβάνει:

* Αντικείμενο του Κανονισμού
* Υπόχρεοι τήρησης του Κανονισμού
* Δραστηριότητα των Κέντρων
* Συντονισμός των Κέντρων - Υπεύθυνος Συντονιστής - Αρμοδιότητες
* Διοικητική Υποστήριξη - Αρμοδιότητες
* Αρχές Λειτουργίας.

**ΔΙΑΡΚΕΙΑ ΣΥΜΒΑΣΗΣ - ΠΑΡΑΔΟΤΕΑ**

Η διάρκεια της σύμβασης ορίζεται σε τέσσερις (4) μήνες από την υπογραφή της ή το αργότερο μέχρι την λήξη του φυσικού αντικειμένου του έργου

Παραδοτέο της σύμβασης αποτελεί η «Μελέτη για τη Δημιουργία και Λειτουργία (3) Εξειδικευμένων Κέντρων Πληροφόρησης και Προώθησης της Πολιτιστικής και Θρησκευτικής Κληρονομιάς».

**ΥΠΟΔΕΙΓΜΑ ΤΕΧΝΙΚΗΣ ΠΡΟΣΦΟΡΑΣ**

Η προσφορά θα πρέπει να καλύπτει το σύνολο των απαιτήσεων του Έργου που αναφέρονται στη Διακήρυξη, και να παρέχει τα πλήρη στοιχεία που απαιτούνται για την αξιολόγησή της.

***Η έκταση της τεχνικής προσφοράς δε θα πρέπει να ξεπερνά τις 10 σελίδες***.

|  |
| --- |
| 1. **Μεθοδολογική Προσέγγιση Υλοποίησης του Έργου** |
| * 1. Συνολική αντίληψη του προσφέροντος για το αντικείμενο της Σύμβασης και σύνδεσή του με το Έργο PROSFORA. - Συμβολή του αντικειμένου της σύμβασης στους σκοπούς και στόχους του Έργου PROSFORA. |
| * 1. Περιγραφή του τρόπου με τον οποίο προτίθεται ο προσφέρων να προσεγγίσει το αντικείμενο της σύμβασης. |
| * 1. Χρονοπρογραμματισμό των παρεχόμενων υπηρεσιών - Χρονική αλληλουχία και διάγραμμα ροής των επιμέρους ενεργειών εκπόνησης της Μελέτης. |
| 1. Ομάδα Έργου |
| Σύντομη παρουσίαση των προτεινόμενων στελεχών του προσφέροντα με αναφορά στην επαγγελματική τους εμπειρία από την οποία θα προκύπτει η συνάφεια της εμπειρίας με το προκηρυσσόμενο αντικείμενο:  Ένα (1) άτομο για την εκπόνηση τεχνικών προδιαγραφών με τα παρακάτω απαιτούμενα προσόντα:   * Δίπλωμα Μηχανικού ή Πτυχίο στην Πληροφορική ΑΕΙ/TEI της ημεδαπής ή ισότιμο πτυχίο του εξωτερικού αναγνωρισμένο από το ΔΟΑΤΑΠ. * Τουλάχιστον πέντε (5) έτη γενική επαγγελματική εμπειρία από κτήσεως πτυχίου στον τομέα της πληροφορικής. * Τουλάχιστον πέντε (5) έτη ειδική επαγγελματική εμπειρία σε σχεδιασμό και λειτουργία πληροφοριακών συστημάτων.   Ένα (1) άτομο για την εκπόνηση Σχεδίου Κανονισμού Λειτουργίας των Κέντρων Πληροφόρησης με τα παρακάτω απαιτούμενα προσόντα:   * Πτυχίο Ανώτατης Εκπαίδευσης (ΑΕΙ /ΤΕΙ) ή ισότιμο πτυχίο του εξωτερικού αναγνωρισμένο από το ΔΟΑΤΑΠ. * Μεταπτυχιακός τίτλος σπουδών στη Διοίκηση Οργανισμών ή/και Επιχειρήσεων (MBA) ή ισότιμο της αλλοδαπής αναγνωρισμένο από το ΔΟΑΤΑΠ. * Να έχει υλοποιήσει περισσότερα από 5 έργα εκπόνησης εγχειριδίων διαδικασιών για φορείς ή δομές. |

**ΜΕΡΟΣ Β - ΠΕΡΙΓΡΑΦΗ ΟΙΚΟΝΟΜΙΚΟΥ ΑΝΤΙΚΕΙΜΕΝΟΥ ΤΗΣ ΣΥΜΒΑΣΗΣ**

Η σύμβαση περιλαμβάνεται στο έργο με τίτλο «ΠΡΟΣΚΥΝΗΜΑΤΙΚΕΣ ΔΙΑΔΡΟΜΕΣ ΚΑΙ ΠΡΟΣΚΥΝΗΜΑΤΑ ΣΤΗΝ ΕΛΛΑΔΑ ΚΑΙ ΤΗΝ ΑΛΒΑΝΙΑ – ΑΚΡΩΝΥΜΙΟ «PROSFORA»», με κωδικό ΕΛΚΕ «82332» και κωδικό MIS «5031714»

Το έργο έχει ενταχθεί στο ΕΣΠΑ 2014-2020 - ΠΡΟΓΡΑΜΜΑ ΔΙΑΣΥΝΟΡΙΑΚΗΣ ΣΥΝΕΡΓΑΣΙΑΣ «INTERREG - IPA CBC GREECE - ALBANIA 2014-2020» που συγχρηματοδοτείται από την Ευρωπαϊκή Ένωση (85%) και από εθνικούς πόρους των χωρών που συμμετέχουν στο πρόγραμμα (15%) (ΑΡΙΘ. ΕΝΑΡΙΘ. ΕΡΓΟΥ 2018ΕΠ51860021).

Η παρούσα σύμβαση εντάσσεται στον ακόλουθο κωδικό του Κοινού Λεξιλογίου δημοσίων συμβάσεων (CPV): 79930000-2.

Η εκτιμώμενη καθαρή αξία της σύμβασης ανέρχεται στο ποσό των 5.645,16€ ήτοι συνολικής αξίας 7.000,00€ συμπεριλαμβανομένου ΦΠΑ 24%

**Προσφορές υποβάλλονται, απαραίτητα για το σύνολο των υπηρεσιών με βάση τις απαιτήσεις που ορίζονται στο Παράρτημα Ι της Διακήρυξης.**

**Η διάρκεια της σύμβασης ορίζεται σε τέσσερις (4) μήνες από την υπογραφή της ή το αργότερο μέχρι την λήξη του φυσικού αντικειμένου του έργου**

**Η σύμβαση θα ανατεθεί με το κριτήριο την πλέον συμφέρουσα από οικονομική άποψη προσφορά, βάσει της βέλτιστης σχέσης ποιότητας - τιμής.**

**Η Κατηγορία Δαπάνης του Έργου που βαρύνει η εν λόγω προμήθεια είναι: «61-00-00099 -** **External expertise and services (Αμοιβές για τεχνικές υπηρεσίες)»**

**Χώρος παράδοσης – εγκατάστασης ορίζεται το Παιδαγωγικό Τμήμα Δημοτικής Εκπαίδευσης του Πανεπιστημίου Ιωαννίνων.**